
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	13.03.2013

	Nr.
	26/57


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea alin.(1) la art.8 din Legea nr.152 din 15 iulie 1998 privind înfiinţarea Agenţiei Naţionale pentru Locuinţe, trimisă comisiei pentru examinare pe fond, cu adresa nr. Pl.x 50 din 18 februarie 2013.

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	13.03.2013

	26/57


R A P O R T      
asupra propunerii legislative pentru modificarea alin.(1) la art.8 din Legea nr.152 din 15 iulie 1998 privind înfiinţarea Agenţiei Naţionale pentru Locuinţe

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 50 din 18 februarie 2013, cu dezbaterea pe fond în procedură obişnuită, a propunerii legislative pentru modificarea alin.(1) la art.8 din Legea nr.152 din 15 iulie 1998 privind înfiinţarea Agenţiei Naţionale pentru Locuinţe.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.500/26.06.2012)
· avizul favorabil al Comisiei juridice, de disciplină şi imunităţi (nr.31/224/6.03.2013)
· avizul negativ al Comisiei pentru egalitate de şanse pentru femei şi bărbaţi (nr.37/159/6.03.2013)

Propunerea legislativă a fost respinsă de Senat în şedinţa din 12 februarie 2013.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Propunerea legislativă are ca obiect de reglementare modificarea art.8 alin.(1) din Legea nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare, în sensul eliminării dispoziţiei ca tinerii în vârstă de până la 35 de ani la data depunerii cererii pentru repartizarea unei locuinţe construite prin programe A.N.L., destinate închirierii, să poată primi repartiţii în cel mult 12 luni de la împlinirea acestei vârste.

Potrivit prevederilor art.61 din Regulamentul Camerei Deputaţilor, republicat, comisia a examinat propunerea legislativă în şedinţa din 12 martie 2013.

La lucrările comisiei au fost prezenţi 29 deputaţi, din totalul de 32 membri ai comisiei.

La dezbaterile care au avut loc în şedinţa comisiei din 12 martie 2013 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Iulian Matache - secretar de stat în cadrul Ministerului Dezvoltării Regionale şi Administraţiei Publice şi doamna deputat Roberta Alma Anastase în calitate de iniţiator.

În urma examinării intervenţiei legislative şi a opiniilor exprimate de către membrii Comisiei, s-a hotărât cu majoritate de voturi (1 vot împotrivă), să se supună plenului Camerei Deputaţilor respingerea propunerii legislative pentru modificarea alin.(1) la art.8 din Legea nr.152 din 15 iulie 1998 privind înfiinţarea Agenţiei Naţionale pentru Locuinţe, din următoarele considerente: prin iniţiativa legislativă se doreşte să se elimine orice limită de vârstă, doar depunerea cererii pentru repartizarea unei locuinţe să fie înainte de 35 de ani. Această modificare este în contradicţie cu scopul iniţial al legii de a oferi locuinţe spre închiriere tinerilor. Precizăm că există posibilitatea de a acorda locuinţe sociale anumitor categorii sociale aflate în dificultăţi, acest aspect făcând însă obiectul altei reglementări.

 În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
	SECRETAR,

	
Marin ALMĂJANU

	Ion Marcel CIOLACU


Consilier, Roxana Feraru

